La carrera d'Asimov puede dividir-se en quantos periodos. En os suyos primers anyos o tema dominant estió a sciencia ficción, iniciando-se con relatos curtos en 1939. En 1950 publicó a suya primer novela, Un ruello en o ciel. Ista etapa duró dica 1958, rematando con a publicación d'o sol espullau. Posteriorment disminuyó de traza important a suya producción de libros de ficción mientres se dedicaba a atros temas y en os siguients 25 anyos publicó nomas quatro libros de sciencia ficción. A partir de 1982, s'encetó a segunda etapa d'a suya actividat en a sciencia ficción con a publicación d'os limites d'a Fundación. Dende alavez y dica a suya muerte, Asimov publicaría muitas seqüelas d'as suyas novelas ya escritas, dando-les un tractamiento de conchunto en una forma que segurament ell mesmo no i heba previsto. S'estima en 429 os libros escritos por Asimov.